Държавен вестник, бр. 14, 2025 г., стр. 53

БРОЙ  14	
Д Ъ Р Ж А В Е Н  В Е С Т Н И К 	
СТР.  53   
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА, 
УЧРЕЖДЕНИЯ, ОБЩИНИ
И СЪДИЛИЩА 
МИНИСТЕРСТВО 
НА ОБРАЗОВАНИЕТО И НАУКАТА
ЗАПОВЕД № РД-14-2
от 7 февруари 2025 г.
На основание чл. 310, ал. 1, т. 2, чл. 319, 
ал. 1, т. 1 и чл. 320, ал. 1 от Закона за преду­
чилищното и училищното образование (ЗПУО) 
във връзка с чл. 15, ал. 1 от Наредба № 9 от 
19.08.2016 г. за институциите в системата на 
предучилищното и училищното образова­
ние, по мотивирано предложение от кмета 
на община Ихтиман след Решение № 195 по 
протокол № 13 от 31.10.2024 г. на Общинския 
съвет – Ихтиман, становище от Регионалното 
управление на образованието – София област, 
и становище на експертната комисия, назна­
чена със Заповед № РД-09-1299 от 26.06.2023 г. 
на министъра на образованието и науката, 
поради необходимостта от продължаване на 
обучението на учениците след Х клас и при­
добиване на професионална квалификация по 
актуални професии за пазара на труда, считано 
от 15.09.2025 г. преобразувам ОбУ „Христо 
Смирненски“ в СУ „Христо Смирненски“ 
с официален адрес: ул. Христо Смирненски 
№ 3, с. Вакарел, община Ихтиман, Софийска 
област.
1. Учениците от ОбУ „Христо Смирнен­
ски“ – с. Вакарел, община Ихтиман, Софийска 
област, да продължат образованието си в преоб­
разуваното СУ „Христо Смирненски“ – с. Ва­
карел, община Ихтиман, Софийска област. 
2. Задължителната документация на ОбУ 
„Христо Смирненски“ – с. Вакарел, община 
Ихтиман, Софийска област, да се съхранява 
в преобразуваното училище.
3. Финансиращ орган: Община Ихтиман.
Заповедта може да се обжалва в 14-дневен 
срок от обнародването в „Държавен вестник“ 
пред Върховния административен съд.
Министър: 
Кр. Вълчев
793
МИНИСТЕРСТВО 
НА РЕГИОНАЛНОТО РАЗВИТИЕ
И БЛАГОУСТРОЙСТВОТО
ЗАПОВЕД № РД-02-15-15
от 7 февруари 2025 г.
Община Аксаково е разположена в Северо­
източна България, в границите на Варненска 
област. На север граничи с общините Доб­
ричка и Балчик (област Добрич), на изток 
има излаз на Черно море – ивица от 4 км 
при с. Кранево, на югоизток – община Вар­
на, юг – община Белослав (област Варна), 
югозапад – община Девня (област Варна), 
запад – община Суворово (област Варна), 
северозапад – община Вълчи дол (област 
Варна). Общинският център гр. Аксаково е 
разположен на 371,5 км от гр. София и на 
8,9 км от гр. Варна.
През територията на общината преминават 
автомагистралите А-2 „Хемус“ и проектното 
трасе на АМ „Черно море“, част от Паневро­
пейския транспортен коридор № 8. В нейните 
граници попада и Международно летище 
Варна. През общината преминават пътища 
от републиканската пътна мрежа, осигуря­
ващи транспортните връзки на територията 
на Североизточния район за планиране със 
стопанския и транспортен център Варна. В 
близост се намират пристанища „Варна-Запад“ 
(12 км) и „Варна-Изток“ (8 км).
Общата площ на общината е 462,2 кв. км, 
което съставлява около 12,5 % от територията 
на област Варна. По площ на територията 
община Аксаково заема четвърто място сред 
общините в областта.
Общината има 23 населени места, които 
включват два града – общинския център 
гр. Аксаково и гр. Игнатиево, както и 21 села. 
По брой на населените места община Акса­
ково е на второ място в област Варна след 
община Провадия.
Основната цел на общия устройствен план 
(ОУП) на община Аксаково е създаването на 
оптимална пространствена и функционална 
структура за социално-икономическото и ус­
тройствено развитие на община Аксаково при 
гарантирано опазване на околната среда и на 
културното наследство. ОУП на община Ак­
саково очертава приоритетите на общинската 
политика, като се основава на урбанистична 
хипотеза с хоризонт 2040 г.
Изработването на проект на ОУП на община 
Аксаково е разрешено с писмо изх. № 08-А-
4/23.03.2010 г. на министъра на регионалното 
развитие и благоустройството на основание 
чл. 19, ал. 2 от Закона за устройството на Чер­
номорското крайбрежие във връзка с чл. 124 
от Закона за устройство на територията и 
въз основа на Решение № 25.7.1 по протокол 
№ 25 от 6.10.2009 г. на Общинския съвет на 
община Аксаково.
Предвид изложеното на основание чл. 19, 
ал. 2, 3 и 5, чл. 18, ал. 1, т. 2 и ал. 2, чл. 21 и 
22 от Закона за устройството на Черномор­
ското крайбрежие (ЗУЧК) и чл. 127, ал. 1, 2 
и 3 от Закона за устройство на територията 
(ЗУТ) във връзка с § 2 от допълнителните 
разпоредби на ЗУЧК, Решение № 6.19 по